
Pozmeňujúci návrh		1

Návrh nariadenia
Odôvodnenie 1 a (nové)
	

	Text predložený Komisiou
	Pozmeňujúci návrh

	
	(1a)	Ortuť je chemikália, ktorá na celom svete vzbudzuje obavy o životné prostredie z dôvodu atmosférického prenosu na veľké vzdialenosti, zotrvávanie po antropogénnom zavedení do životného prostredia a schopnosť bioakumulácie v ekosystémoch. Ortuť má tiež výrazné negatívne účinky na ľudské zdravie a prenáša sa z matiek na deti cez placentu alebo dojčením. Znečistenie životného prostredia ortuťou môže byť spôsobené antropogénnou činnosťou, ako aj nevhodným nakladaním s odpadovou ortuťou, kremáciou alebo nesprávnou inštaláciou povinných separátorov v zubných ambulanciách.



Pozmeňujúci návrh		2

Návrh nariadenia
Odôvodnenie 4
	

	Text predložený Komisiou
	Pozmeňujúci návrh

	(4)	Vzhľadom na dostupnosť bezortuťových alternatív je vhodné zakázať používanie zubného amalgámu na ošetrenie zubov v prípade všetkých skupín obyvateľstva, pričom sa zachová možnosť používania zubného amalgámu u pacientov s osobitnými liečebnými potrebami. Aby sa predišlo tomu, že zubný amalgám, ktorý je na trhu Únie zakázaný, sa bude vyrábať na účely vývozu, treba zakázať jeho výrobu a vývoz. Článok 10 nariadenia (EÚ) 2017/852 by sa preto mal zodpovedajúcim spôsobom zmeniť.
	(4)	Vzhľadom na dostupnosť bezortuťových alternatív, dostupnosť alternatívnych materiálov a súčasný prechod na bezortuťové výplne v mnohých členských štátoch je vhodné zakázať používanie zubného amalgámu na ošetrenie zubov v prípade všetkých skupín obyvateľstva, pričom sa zachová možnosť používania zubného amalgámu u pacientov s osobitnými liečebnými potrebami. Prechod na bezortuťové alternatívy zubných výplní už pokročil v mnohých členských štátoch, čo poukazuje na uskutočniteľnosť a potrebu tohto zákazu ako nákladovo efektívneho spôsobu predchádzania dodatočného znečistenia ortuťou. Aby sa predišlo tomu, že zubný amalgám, ktorý je na trhu Únie zakázaný, sa bude vyrábať na účely vývozu, treba zakázať jeho výrobu a vývoz. Článok 10 nariadenia (EÚ) 2017/852 by sa preto mal zodpovedajúcim spôsobom zmeniť.



Pozmeňujúci návrh		3

Návrh nariadenia
Odôvodnenie 4 a (nové)
	

	Text predložený Komisiou
	Pozmeňujúci návrh

	
	(4a)	Významným zdrojom uvoľňovania ortuti do atmosféry sú krematóriá a dokonca aj pri postupnom ukončovaní používania zubného amalgámu budú krematóriá naďalej prispievať k znečisteniu ovzdušia, vody a pôdy ortuťou. Je potrebné zhromažďovať informácie o opatreniach vykonávaných v členských štátoch a vypracovať usmernenia pre krematóriá s cieľom dosiahnuť primeranú prevenciu znečisťovania a zmierňovanie ich vplyvu na životné prostredie a ľudské zdravie.


Pozmeňujúci návrh		<NumAm>16</NumAm>


<DocAmend>Návrh nariadenia</DocAmend>
<Article>Odôvodnenie 4 b (nové)</Article>
	

	Text predložený Komisiou
	Pozmeňujúci návrh

	
	(4b)	Aby mal prechod na bezortuťové výplne čo najmenší sociálny a ekonomický vplyv na náklady pacientov a zubných lekárov na zubnú starostlivosť, členské štáty by sa mali snažiť zabezpečiť poskytovanie primeraných úhrad nákladov na bezortuťové alternatívy. Postupné ukončenie používania zubného amalgámu by v prípade potreby mala sprevádzať odborná príprava zubných lekárov, aby sa prispôsobili novým technikám.



Pozmeňujúci návrh		4

Návrh nariadenia
Odôvodnenie 5
	

	Text predložený Komisiou
	Pozmeňujúci návrh

	(5)	V článku 4 ods. 1 smernice Európskeho parlamentu a Rady 2011/65/EÚ44 sa zakazuje uvádzanie na trh Únie a dovoz do Únie určitých elektrických a elektronických zariadení s obsahom ortuti. V prílohe III k uvedenej smernici sa okrem iných položiek uvádzajú určité svetelné zdroje s prídavkom ortuti, ktoré sú vyňaté z uvedeného zákazu do dátumov stanovených v danej prílohe. Platnosť danej výnimky už uplynula 13. apríla 2016 v prípade nelineárnych halofosfátových žiariviek, pričom v prípade určitých kompaktných žiariviek, lineárnych žiariviek a vysokotlakových sodíkových výbojok na všeobecné osvetľovacie účely, ako aj nelineárnych trifosforových žiariviek výnimka uplynie 24. februára 2023 alebo 24. februára 2027. Určité lineárne žiarivky na všeobecné osvetľovacie účely sú okrem toho uvedené v zozname na budúci zákaz v rámci rozhodnutia MC-4/3 prijatého na štvrtom zasadnutí konferencie zmluvných strán Minamatského dohovoru o ortuti45, ktoré sa konalo 21. až 25. marca 2022. Komisia uvedené rozhodnutie podporila prostredníctvom rozhodnutia Rady (EÚ) 2022/54946. Keďže sa v súčasnosti na tieto svetelné zdroje nevzťahuje časť A prílohy II k nariadeniu (EÚ) 2017/852, mali by sa do nej v záujme súladu zahrnúť s cieľom zakázať ich výrobu a vývoz od dátumov v súlade s prílohou III k smernici 2011/65/EÚ a najambicióznejšími dátumami uvedenými v rozhodnutí MC-4/3.
	(5)	V článku 4 ods. 1 smernice Európskeho parlamentu a Rady 2011/65/EÚ44 sa zakazuje uvádzanie na trh Únie a dovoz do Únie určitých elektrických a elektronických zariadení s obsahom ortuti. V prílohe III k uvedenej smernici sa okrem iných položiek uvádzajú určité svetelné zdroje s prídavkom ortuti, ktoré sú vyňaté z uvedeného zákazu do dátumov stanovených v danej prílohe. Platnosť danej výnimky už uplynula 13. apríla 2016 v prípade nelineárnych halofosfátových žiariviek, v prípade určitých kompaktných žiariviek 24. februára 2023 a v prípade lineárnych žiariviek na všeobecné osvetľovacie účely 24. augusta 2023. V prípade nelineárnych trifosforových žiariviek platnosť výnimky uplynie 24. februára 2025. Platnosť výnimky v prípade väčšiny vysokotlakových sodíkových výbojok na všeobecné osvetľovacie účely so zlepšenými indexmi sfarbenia uplynula 24. februára 2023, zatiaľ čo v prípade zvyšných vysokotlakových sodíkových výbojok, ako aj iných vysokotlakových sodíkových výbojok na všeobecné osvetľovacie účely platnosť výnimiek uplynie 24. februára 2025. Určité lineárne žiarivky na všeobecné osvetľovacie účely sú okrem toho uvedené v zozname na budúci zákaz v rámci rozhodnutia MC-4/3 prijatého na štvrtom zasadnutí konferencie zmluvných strán Minamatského dohovoru o ortuti45, ktoré sa konalo 21. až 25. marca 2022. Komisia uvedené rozhodnutie podporila prostredníctvom rozhodnutia Rady (EÚ) 2022/54946. Keďže je vhodné čo najskôr zakázať vývoz zvyšných svetelných zdrojov s prídavkom ortuti a keďže na niektoré tieto svetelné zdroje sa nevzťahuje časť A prílohy II k nariadeniu (EÚ) 2017/852, mali by sa do nej v záujme súladu zahrnúť s cieľom zakázať ich výrobu a vývoz od dátumov uvedených v prílohe III k smernici 2011/65/EÚ a najambicióznejšími dátumami uvedenými v rozhodnutí MC-4/3. Okrem toho je možné dosiahnuť významné súvisiace prínosy postupným ukončením vývozu svetelných zdrojov s prídavkom ortuti čo najskôr, keďže alternatívy bez ortuti sú energeticky účinnejšie, a preto by zabránili uvoľňovaniu ton emisií CO2.

	__________________
	__________________

	44 Smernica Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (Ú. v. EÚ L 174, 1.7.2011).
	44 Smernica Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (Ú. v. EÚ L 174, 1.7.2011).

	45 Rozhodnutie Rady (EÚ) 2022/549 zo 17. marca 2022 o pozícii, ktorá sa má v mene Európskej únie zaujať v druhom segmente štvrtého zasadnutia konferencie zmluvných strán Minamatského dohovoru o ortuti, pokiaľ ide o prijatie rozhodnutia, ktorým sa menia prílohy A a B k uvedenému dohovoru (Ú. v. EÚ L 107, 6.4.2022, s. 78).
	45 Rozhodnutie Rady (EÚ) 2022/549 zo 17. marca 2022 o pozícii, ktorá sa má v mene Európskej únie zaujať v druhom segmente štvrtého zasadnutia konferencie zmluvných strán Minamatského dohovoru o ortuti, pokiaľ ide o prijatie rozhodnutia, ktorým sa menia prílohy A a B k uvedenému dohovoru (Ú. v. EÚ L 107, 6.4.2022, s. 78).

	46 Rozhodnutie Rady (EÚ) 2022/549 zo 17. marca 2022 o pozícii, ktorá sa má v mene Európskej únie zaujať v druhom segmente štvrtého zasadnutia konferencie zmluvných strán Minamatského dohovoru.
	[bookmark: _GoBack]46 Rozhodnutie Rady (EÚ) 2022/549 zo 17. marca 2022 o pozícii, ktorá sa má v mene Európskej únie zaujať v druhom segmente štvrtého zasadnutia konferencie zmluvných strán Minamatského dohovoru o ortuti, pokiaľ ide o prijatie rozhodnutia, ktorým sa menia prílohy A a B k uvedenému dohovoru (Ú. v. EÚ L 107, 6.4.2022, s. 78).



Pozmeňujúci návrh		5

Návrh nariadenia
Odôvodnenie 5 a (nové)
	

	Text predložený Komisiou
	Pozmeňujúci návrh

	
	(5a)	Vzhľadom na škodlivé účinky ortuti a jej zlúčenín na ľudské zdravie a životné prostredie by sa expozícia a emisie mali ďalej čo najviac minimalizovať. Z nedávnych správ vyplýva, že európske podniky vyrábajú a vyvážajú zlúčeniny ortuti, ktoré sa používajú na nepovolené použitie, najmä v kozmetike. Komisia by preto mala informovať o vykonávaní a presadzovaní Minamatského dohovoru, najmä o používaní ortuti a jej zlúčenín v kozmetických výrobkoch a o výrobe, dovoze a vývoze ortuti a jej zlúčenín na nepovolené použitie. Komisia by mala ďalej posúdiť zostávajúce použitia ortuti, napríklad v porozimetrii, majákoch a vakcínach, ako aj potrebu zmeniť zoznam veľkých zdrojov odpadu a v prípade potreby navrhnúť opatrenia na postupné ukončenie takéhoto používania a reguláciu výroby, dovozu a vývozu na takéto účely.



Pozmeňujúci návrh		6
Návrh nariadenia
Odôvodnenie 5 b (nové)
	

	Text predložený Komisiou
	Pozmeňujúci návrh

	
	(5b)	Vzhľadom na nedostatok vhodných systémov zberu výrobkov s prídavkom ortuti v inom ako elektronickom a v elektronickom odpade sa sekundárne emisie ortuti naďalej vyskytujú na skládkach a v spaľovniach odpadu, čo poukazuje na potrebu separovaného a ekologického zberu takýchto výrobkov.



Pozmeňujúci návrh		7

Návrh nariadenia
Článok 1 – odsek 1 – bod 1 – písmeno a
Nariadenie (EÚ) 2017/852
Článok 10 – odsek 2a
	

	Text predložený Komisiou
	Pozmeňujúci návrh

	2a.	Od 1. januára 2025 sa zubný amalgám nesmie používať na ošetrenie zubov žiadnej skupiny obyvateľstva, okrem prípadov, ak to zubný lekár považuje za nevyhnutné z dôvodu osobitných liečebných potrieb pacienta.
	2a.	Od 1. januára 2025 sa zubný amalgám nesmie používať na ošetrenie zubov žiadnej skupiny obyvateľstva, okrem prípadov, ak to zubný lekár považuje za nevyhnutné na základe riadne odôvodnených osobitných liečebných potrieb pacienta.



Pozmeňujúci návrh		8
Návrh nariadenia
Článok 1 – odsek 1 – bod 1 a (nový)
Nariadenie (EÚ) 2017/852
Článok 11 – odsek 1 a (nový)
	

	Text predložený Komisiou
	Pozmeňujúci návrh

	
	1a.	V článku 11 sa dopĺňa tento odsek:

	
	„Výrobky s prídavkom ortuti, ktoré sú ešte v obehu a už ich nemožno používať, sa považujú za odpad a ich zber je separovaný a ekologický.“



Pozmeňujúci návrh		9

Návrh nariadenia
Článok 1 – odsek 1 – bod 1 b (nový)
Nariadenie (EÚ) 2017/852
Článok 18 – odsek 3 a (nový)
	

	Text predložený Komisiou
	Pozmeňujúci návrh

	
	1b.	V článku 18 sa dopĺňa tento odsek:

	
	„3a.	Členské štáty do 30. júna 2024 a potom každé dva roky informujú Komisiu o plánovaných a vykonaných opatreniach na zníženie emisií ortuti a jej uvoľňovania z krematórií.

	
	Komisia zverejní údaje o opatreniach nahlásených členskými štátmi v súlade s prvým pododsekom.“



Pozmeňujúci návrh		10

Návrh nariadenia
Článok 1 – odsek 1 – bod 1 c (nový)
Nariadenie (EÚ) 2017/852
Článok 19 – odsek 1 a (nový)
	

	Text predložený Komisiou
	Pozmeňujúci návrh

	
	1c.	V článku 19 sa vkladá tento odsek:

	
	„1a. 	Komisia do 31. decembra 2025 informuje Európsky parlament a Radu o znížení emisií ortuti a jej uvoľňovaní z krematórií na základe informácií uvedených v článku 18 ods. 3a a v prípade potreby na základe návrhu usmernení o technológiách na znižovanie emisií ortuti na kontrolu a zníženie emisií ortuti a uvoľňovania z krematórií, pričom zohľadní existujúce usmernenia.“



Pozmeňujúci návrh		11

Návrh nariadenia
Článok 1 – odsek 1 – bod 1 d (nový)
Nariadenie (EÚ) 2017/852
Článok 19 – odsek 2 a (nový)
	

	Text predložený Komisiou
	Pozmeňujúci návrh

	
	1d.	V článku 19 sa vkladá tento odsek:

	
	„2a.	Komisia do 30. júna 2026 predloží Európskemu parlamentu a Rade správu, v ktorej posúdi uskutočniteľnosť zrušenia výnimiek na používanie zubného amalgámu uvedených v článku 10 do roku 2030. V tejto správe sa uvedie aj vplyv na zdravie pacientov vo všeobecnosti a pacientov závislých od amalgámových výplní.

	
	Spolu so správou uvedenou v prvom pododseku navrhne Komisia v prípade potreby aj opatrenia.

	
	Najneskôr do 31. decembra 2026 predloží Komisia Európskemu parlamentu a Rade správu o:

	
	a) 	vykonávaní a presadzovaní dohovoru, a to aj pokiaľ ide o postupné ukončenie používania ortuti v kozmetických výrobkoch do roku 2025 zmluvnými stranami dohovoru a kontrolu a odstránenie výroby, dovozu a vývozu zlúčenín ortuti na nezákonné postupy v Únii a vo svete;

	
	b)	 potrebe postupného ukončenia zostávajúcich použití ortuti, napríklad v majákoch a v porozimetrii;

	
	c) 	potrebe rozšíriť zoznam zdrojov odpadovej ortuti uvedený v článku 11.

	
	Spolu so správou uvedenou v treťom pododseku tohto odseku Komisia v prípade potreby navrhne opatrenia, ako napríklad preskúmanie nariadenia Európskeho parlamentu a Rady (EÚ) č. 649/20121a a obmedzenia vývozu amidochloridu ortutnatého (HgNH2Cl).

	
	__________________________________

	
	1a Nariadenie Európskeho parlamentu a Rady (EÚ) č. 649/2012 zo 4. júla 2012 o vývoze a dovoze nebezpečných chemikálií (Ú. v. EÚ L 201, 27.7.2012, s. 60).“



Pozmeňujúci návrh		12

Návrh nariadenia
Článok 1 – odsek 1 – bod 1 e (nový)
Nariadenie (EÚ) 2017/852
Článok 19 – odsek 3
	

	Platný text
	Pozmeňujúci návrh

	
	1e.	V článku 19 sa odsek 3 nahrádza takto:

	3. 	Komisia prípadne predloží legislatívny návrh spolu so svojimi správami uvedenými v odsekoch 1 a 2.
	„3. 	Komisia prípadne predloží legislatívny návrh spolu so svojimi správami uvedenými v tomto článku.“



Pozmeňujúci návrh		13

Návrh nariadenia
Príloha – odsek 1 – bod 2
Nariadenie (EÚ) 2017/852
Príloha II – časť A – položka 4a
	Text predložený Komisiou

	„4a. Trifosforové žiarivky na všeobecné osvetľovacie účely, na ktoré sa ešte nevzťahuje záznam 4 písm. a).
	31.12.2027

	Pozmeňujúci návrh

	„4a. Trifosforové žiarivky na všeobecné osvetľovacie účely, na ktoré sa ešte nevzťahuje záznam 4 písm. a).
	31.12.2025



Pozmeňujúci návrh		14

Návrh nariadenia
Príloha – odsek 1 – bod 2
Nariadenie (EÚ) 2017/852
Príloha II – časť A – položka 4c
	Text predložený Komisiou

	4c. Nelineárne trifosforové žiarivky.
	31.12.2027

	Pozmeňujúci návrh

	4c. Nelineárne trifosforové žiarivky.
	31.12.2025



Pozmeňujúci návrh		15

Návrh nariadenia
Príloha – odsek 1 – bod 3
Nariadenie (EÚ) 2017/852
Príloha II – časť A – položka 5a
	Text predložený Komisiou

	5a. Vysokotlakové sodíkové výbojky (HPS) s ortuťou na všeobecné osvetľovacie účely.
	31.12.2025

	Pozmeňujúci návrh

	5a. Vysokotlakové sodíkové výbojky (HPS) s ortuťou na všeobecné osvetľovacie účely, ktoré obsahujú:

a)	viac ako 16 mg Hg, ak P ≤ 105 W;
b)	viac ako 20 mg Hg, ak 105 W < P ≤ 155 W;
c)	viac ako 25 mg Hg, ak P > 155 W.
	31.12.2025

